Theodor Kleine

Theodor ”Theo” Kleine (4. syyskuuta 1924 Lünen, Nordrhein-Westfalen – 12. helmikuuta 2014 Lünen) oli 1950-luvun lopussa kilpaillut saksalainen ratameloja. Hän sai vuoden 1956 kesäolympialaisissa Melbournessa hopeaa 10 000 metrin kajakkikaksikossa yhdessä Fritz Brielin kanssa.

Maailmanmestaruuskilpailuissa Kleine voitti vuonna 1958 kaksi kultamitalia. Sekä 1 000 että 10 000 metrin kajakkinelikoissa voittajajoukkueeseen kuuluivat hänen lisäkseen Michel Scheuer, Gustav Schmidt ja Georg Lietz. Kleine saavutti mitaleita myös Euroopan-mestaruuskilpailuista.

Lähteet 

Saksalaiset melojat
Saksalaiset olympiamitalistit
Vuonna 1924 syntyneet
Vuonna 2014 kuolleet